สวัสดีครับ วันนี้ผมจะพูดถึงเรื่อง การวางแผนไปเที่ยวนะครับ พอใกล้ถึงวันหยุดยาวๆทั้งที เราก็มีแผนการที่อยากจะไปเที่ยวพักผ่อน หลังจากที่ทำงานมานานพอสมควรนะครับ ผมเคยมีประสบการณ์ เอ่อ.. เมื่อปีที่แล้วนะครับ คือในวันนั้นเนี่ย เป็นวันหยุดยาวพอสมควร แล้วเราก็ทำงานกันมานานละ ก็เลยคิดอยากจะไปเที่ยวกัน แต่ว่าก็ไม่ได้คิดนะครับว่าจะได้ไปจริง ๆ คือคิดไว้ในหัวเฉย ๆ ในตอนนั้นเป็นเวลาประมาณเที่ยงคืนนะครับ ผมกำลังเปิดอินเตอร์เน็ตดูสถานที่ท่องเที่ยวที่น่าสนใจในช่วงวันหยุดวันพ่อ ผมก็ดูไปเรื่อย ๆ แล้วผมก็ไปสะดุดตาที่ที่หนึ่ง คือที่จังหวัดแม่ฮ่องสอนนะครับ อำเภอปาย เห็นว่า เอ่อ.. มีคนไปถ่ายทำรายการ ทำหนังอะไรต่าง ๆ เนี่ยที่นั่น ก็เลยคิดอยากจะไปเหมือนกัน ก็เลยบอกเพื่อนว่า “เอ้อ! ที่เนี้ย น่าไปดี” เพื่อนผมเขาก็ไม่ได้ตอบรับอะไรนะครับก็เฉย ๆ แล้วแกก็โทรไปจองอะ จองที่พักรีสอร์ทที่นั่นเลย โดยที่ตอนนั้นผมก็ไม่รู้เหมือนกันนะครับ ผมรู้อีกทีหนึ่งก็จองเรียบร้อยแล้วอะ เตรียมไปจ่ายเงินได้เลย เพราะเขาจองที่ให้เราแล้ว วันอาทิตย์ออกเดินทางได้ ตอนนั้นผมงงมาก แต่ก็คือต้องไปละนะครับ เพราะว่าเพื่อนแอบไปจองเรียบร้อยแล้ว เราไม่ได้มีการวางแผนอะไรสักอย่างนะครับ ตอนที่ไปเนี่ย คือแบบไป..ไปเลยอะครับ วันอาทิตย์ซื้อตั๋ว ออกเดินทางตอนบ่าย ก็นั่งรถไป ไม่ได้พกอะไรมาสักอย่าง คือไม่ได้คิดที่จะไปที่นั่นที่นี่ คือไม่มีอยู่ในหัวเลย โล่ง ๆ โปร่ง ๆ พอไปถึงที่นั่นก็สี่โมงอะครับ งง คือไม่รู้ ไม่มีแผนที่ ไม่มีอะไรสักอย่าง ได้แต่ งง , เอ๋อ ไม่รู้จะไปไหนนะครับ เราก็เลยเริ่มต้นที่ร้านอาหารก่อนนะครับ คือไปหาอะไรกินก่อน หิว ก็ไปที่ร้านอาหารอะไรสักอย่างหนึ่งอะ ใหญ่ ๆ กลางเมืองปาย ก็กิน แต่ว่าร้านนั้นทำอาหารนานมากนะ แต่ก็อร่อยดี เราก็เลยเดินเที่ยวอยู่สักพักหนึ่ง ก็เลยคิดกันว่าเราจะทำไงต่อดี ไม่รู้ว่าจะไปที่ไหน ผมก็เลยบอกแกว่า งั้นเราไปหาเช่ารถมอเตอร์ไซค์ดีกว่า เพราะว่าเวลาเราไปเช่าเนี่ย เขาจะให้แผนที่เรามาด้วย แล้วเดี๋ยววันพรุ่งนี้ค่อย..ค่อยขับรถ วนรอบทั้งปายเลย ไม่ต้องคิดแล้วว่าจะไปไหน คือไปมันทุกที่นั่นแหละนะครับ การที่เราไม่ได้วางแผนอะไรเนี่ย มันก็เป็นข้อดีอย่างหนึ่งนะครับ เพราะว่ามันทำให้การท่องเที่ยวเนี่ย รู้สึกตื่นเต้นขึ้นมา เพราะว่าเราเนี่ย ไม่ได้มีการวางแผนอะไรสักอย่าง มันจะมีความรู้สึกเหมือนกับคนหลงทางอะ ที่ต้องหาทางออกให้ได้อะ แล้วมันรู้สึกตื่นเต้น รู้สึกสนุก ไม่รู้ว่าเราจะต้องเจออะไรบ้าง เพราะเราไม่เคยศึกษามาก่อนอะ รู้แค่ว่าพรุ่งนี้เช้าเราต้องขับรถไปทุก ๆ ที่ในแผนที่อะนะครับ รีสอร์ทที่เราไปพักนะครับ อืม..ตอนที่ผมดูรูปภาพในอินเตอร์เน็ตนะ มันสวยมากเลยอะ มันมีลำธาร มีน้ำตก มีสวนกระต่าย มีที่สวย ๆ ห้องพักดูดีมาก แต่พอไปถึงจริง ๆ มันไม่ใช่อย่างนั้นนะครับ คือ..ผมเข้าใจว่าภาพคงจะถ่ายไว้นานแล้วอะ แต่ว่าเดี๋ยวนี้มันคงจะผ่านไปนาน น้ำก็เลยแห้ง ไม่มีน้ำเลยนะ แล้วก็..สวนกระต่ายก็มีอยู่สองสามตัว ในภาพมีเต็มเลย แล้วก็ ห้องก็ไม่ได้อย่างในรูปภาพเท่าไหร่นะครับ คือห้องมันเล็กมาก ประมาณสามคูณสามเมตรอะ ก็ไม่เป็นไรครับ มาแล้วก็เลยตามเลยนะครับ ตอนเช้าหลังจากที่เราทานอาหารเสร็จปุ๊บ เราก็ขับรถมอเตอร์ไซค์ออกไปเลย เราขับไปที่ไหนไม่รู้นะครับ เปิดแผนที่ดูไปตามจุดต่าง ๆ แล้วเราก็เอาปากกาเนี่ย มาร์คไว้ ก็ขับไปเรื่อย ๆ นะครับ เพลินดี อากาศแจ่มใสมากนะ รถน้ำมันจะหมดด้วย ไม่มีปั๊มนะครับ ต้องหาปั๊มชาวบ้านน่ะ คือปั๊มแบบไม่ใช่ปั๊มใหญ่ ๆ อะ เป็นปั๊มในหมู่บ้านเล็ก ๆ นะครับเติมเอา ก็ขับตะลุย โอ้โห..รอบปาย ขึ้นน้ำตงน้ำตกนะ ขึ้นดงขึ้นดอย หลุม , บ่อ โอ้โห..สุดยอด มันส์มากนะครับ เราอยู่ที่นั่นประมาณสองวันนะครับแล้วก็กลับเลย ผมซื้อตั๋วล่วงหน้าไว้แล้วนะครับ คือตอนที่เรามาปายเนี่ย พอเราลงจากรถปุ๊บ เราก็ไปซื้อตั๋วกลับเชียงใหม่ คือเราคาดการณ์ไว้น่าจะประมาณสองวันอย่างเงี้ย ซื้อเอาไว้ล่วงหน้า แล้วพอถึงวันนั้นเราก็มีตั๋ว รอรถกลับได้เลยนะครับ คือถ้าเราไม่ทำอย่างงี้เนี่ย บางทีเราจะไม่มีรถกลับ เพราะว่าคนมันเยอะ มันเป็นวันที่วันหยุดนะครับ นักท่องเที่ยวจะเยอะ แล้วก็ตีรถกลับกันเยอะ แล้วก็ทำให้เรา ไม่สามารถกลับได้ ถ้าเราไม่จองนะครับ